25. ΑΠΟΦΑΣΗ ΥΠΟΥΡΓΩΝ ΕΘΝΙΚΗΣ ΟΙΚΟΝΟΜΙΑΣ ΚΑΙ  ΟΙΚΟΝΟΜΙΚΩΝ ΚΑΙ ΑΝΑΠΤΥΞΗΣ Αριθ.2670 της 28 Μαΐου-24 Ιουν.1998 (ΦΕΚ  Β΄639) Ιδιωτικοποίηση ΤΡΑΠΕΖΑΣ ΚΕΝΤΡΙΚΗΣ ΕΛΛΑΔΟΣ. ΄Εχοντας υπόψη τις διατάξεις: 1. Των άρθρ.81 και 83 παρ.2 του Συντάγματος. 2.Των άρθρ.15 και 22 του Νόμ.1558/1985 «Κυβέρνηση και Κυβερνητικά όργανα» (Α΄137). 3. Του Π.Δ.377/1996 «Διορισμός Υπουργών, Αναπληρωτών Υπουργών και Υφυπουργών» (Α΄244). 4. Του Νόμ.2000/1991 «Για την αποκρατικοποίηση, απλούστευση των διαδικασιών εκκαθάρισης, ενισχύσεως των κανόνων ανταγωνισμού και άλλες διατάξεις», (Α΄206) όπως τροποποιήθηκε και ισχύει. 5.Του Νόμ.1892/1990 «Για τον εκσυγχρονισμό και την ανάπτυξη και άλλες διατάξεις» (Α΄101). 6. Του άρθρ.22 του Νόμ.2503/1997 για τη «Διοίκηση, οργάνωση, στελέχωση της Περιφέρειας, ρύθμιση θεμάτων για την τοπική αυτοδιοίκηση και άλλες διατάξεις» (Α΄107). 7. Του άρθρ.27 του Νόμ.2081/1992 (Α΄154), με το οποίο προστέθηκε αρθρ.29Α στο Νόμ.1558/1985 και το γεγονός ότι από την παρούσα απόφαση δεν προκαλείται δαπάνη σε βάρος του κρατικού προϋπολογισμού. 8. Την αριθ.1107147/1239/0006Α/96 κοινή απόφαση του Πρωθυπουργού και του Υπουργού Οικονομικών, αποφασίζουμε: 1. Την ιδιωτικοποίηση της ΤΡΑΠΕΖΑΣ ΚΕΝΤΡΙΚΗΣ ΕΛΛΑΔΟΣ .με την πώληση, με τη διαδικασία του άρθρ.6 παρ.1β του Νόμ.2000/1991, μέχρι του συνόλου των μετοχών, ήτοι μέχρι ποσοστού 56,6% των κοινών μετοχών και ποσοστού 20,1% των προνομιούχων μετοχών αυτής, που κατέχει η Αγροτική Τράπεζα της Ελλάδας. 2. Την επιλογή από την Αγροτική Τράπεζα της Ελλάδας ανεξάρτητων χρηματοοικονομικών συμβούλων που θα αναλάβουν το έργο της διαμεσολάβησης στην πώληση της διενέργειας ειδικού λογιστικού ελέγχου καθώς και της αποτίμησης των πωλούμενων μετοχών, καθώς και την πρόσληψη κάθε άλλου αναγκαίου, κατά την κρίση του Υπουργού Εθνικής Οικονομίας, συμβούλου. 3.Εξουσιοδοτείται ο Υπουργός Εθνικής Οικονομίας να προβεί σε κάθε κατά την κρίση του ενέργεια για την υλοποίηση της ως άνω απόφασης. 